Komuniké

	Vláda Slovenskej republiky na svojom zasadnutí prerokovala a vzala na vedomie Správu Ministerstva školstva Slovenskej republiky o uskutočnení sumarizácie delimitačných protokolov, vytvorení zoznamu delimitačných protokolov a o uskutočnení rozporového konania so Združením miest a obcí Slovenska vo veci delimitácie majetku miestnej štátnej správy na úseku školstva na orgány miestnej samosprávy. 
	Vo svojom uznesení uložila ministrovi školstva predložiť na rokovanie vlády SR do 31. 12. 2004 sumarizáciu finančných požiadaviek vyplývajúcich z delimitačných protokolov na 
1.	vysporiadanie majetku,
2.	zanedbanú údržbu škôl a školských zariadení,
3.	modernizačný dlh.